- 1 TIMOTI
- ←
- 4
- →

4
Timoti Ni Ola Yeisu wana Totuwalali Waiwaisana
1 Yayaluwa Bwabwalena iyaka i wasaan haba eliyala tage sauga ana abapwamowasi eliyana gamagalau enuna oV panpankiti tutunahotina nihi towani, inoke oV yayaluwa bibikel analiya nihi hago ge oV wali panpankiti kakakawena nihi toulil. 2 Panpankiti o i noem tokakakawi wali panpankiti kakakawena elana, ge nige hi nuwanuwatu wali kakawi o kaiwena. 3 Heliya hi ba lopwali bahi ta aalolon ge bahi oV aanan enuna ta aan. Yaa Yehoba oV aanan bolo o i ginolil kila toabulilek ge wasa tutunahotina ana toatena ta anan ya, ebo houwan ta ba mulolu eliyana. 4 Bugul gegewena bolo Yehoba i ginolil waiwaisal ya, inoke bahi oV etega ta aawa nanakan, yaa oV gegewena ta ahe ge ta ba mulolu kaiweliya. 5 Aanan gegewena hi waisi Yehoba matanaa, kaiwena sauga i ginolil i awa wawaisi-agil, ge kaiwena ta ba mulolu kaiweliya.
6 Ebo oV bugul bolo ya nu panpankiti-an talilau elal, he owa u ola Keliso Yeisu wana totuwalali waiwaisana. I ola al, oV yayaluwam nu papaan wala abulilek ana baaba ge panpankiti waiwaisana elal, oV panpankiti o iyaka u henapuan ge u toulil. 7 Bahi wam nuwatu ni oolak tokakawi wali liwan bwagabwaga elal, kaiwena liwan o nige i nonoem Yehoba elana ge nige enowana i gagan. Sauga gegewena nu labobosa wam pagan ni waisi ni ola Yehoba wana nuwatu. 8 I ola hiwe: ebo sauga gegewena oV tuwala ta palabobosa galavenu elana, he ana waisi i gan. Yaa ebo oV {pagan bolo Yehoba nunuwana} ta labobosa, he ana waisi i bwata hot, kaiwena i labela wala minamina panayawiya ge i ola al sauga i nenem kaiwena.
9 Baaba hiwe i tunahot ge bosowaina ta abulilek-an hoti: 10 “Alola ge wala atimatuwa oVR Yabowaine yawalina gaganina iyaka ta meltelian, iya oV {bolo ta abulilek} iyaka i pwamwalila ge bosowaina oV gamagalau gegewel ni pwamwalil.” Inoke heiya te kaiwena ta logasisi ge ta tuwalali nabinabi Yehoba wana kamwasa eliyana.
11 OV Bugul bolo ona o nu ba pagasisi ge nu panpankiti-an gamagalau elal. 12 Owa hevalim ya, yaa bahi gamagalau nihi aawa wawawaya-agiwa. Bahiwa, yaa nu ola wali abagagayawa owa, wam baaba eliyana, wam ginol eliyana, wam nunuwana eliyana, wam abulilek eliyana ge wam pagan sasapona eliyana. 13 Nu talamwagiwa oV Buki Bwabwalena nu vavasili, nu papaatena-an ge nu panpankiti-an toekelesiya elal ana siga na nowa. 14 He valila palopitau enuna oV Yehoba wana baaba kaiwem hi baunaniwa, ge ekelesiya ana tohouwa nimaliya hi teli kokowamwa. Saugena o Yayaluwa Bwabwalena i muloluagiwa ge oV am gabom i pewa, inoke oV gabom o bahi nu papakenu.
15 Nu talamwagiwa oV tuwalali bolo o nu ginolil, inoke oSV wam tuwalali enona gamagalau gegewel nihi kite. 16 OV Wam ginol ge wam panpankiti nu matahikan, kaiwena ebo sauga gegewena nu ola o, inoke owa alomwau ge bolo hi laeganagiwa oV mwal nuku pwawa.

- 1 TIMOTI
- ←
- 4
- →

© 1947, 1997, 2011 The Bible Society of Papua New Guinea