- DIYON
- ←
- 3
- →

3
Nikodimas I Na Yeisu elana
1 Tau etega Yudiya wali tohouwa etegana alana Nikodimas, iya boda Palisi gamagalina etega. 2 Bulin etega i na Yeisu elana ge i ba, “Labai, ha atena owa topankite etega u neem Yehoba elana, kaiwena nige gamagal etega bosowaina oV ginol yawiyawi ni ginol ni ola owa, ebo Yehoba nige i miminek elana.”
3 Yeisu oV Nikodimas anana i lahe i ba, “Ya ba tunahot eliyam, nige bosowaina gamagal etega oV Yehoba wana abalogugui ni kite ana siga ebo Yehoba ni ab pavavaluna.”
4 Yaa Nikodimas i ba, “Ebo gamagal etega iyaka i matuwa, ga nihi ab ola-an? Nige bosowaina ni ulutuk sikal hinana tinenaa ge hinana ni ab paeluwana al.”
5 Yeisu oV Nikodimas anana i lahe i ba, “Ya ba tunahot eliyam, nige bosowaina gamagal etega ni ulutuk Yehoba wana abaloguguiya ana siga ebo Yehoba ni ab pavavaluna wewel ge Yayaluwa Bwabwalena elana. 6 OSV {Gamagal tamana ge hinana tuwana} hi ab yawalina i gan, yaa ebo Yayaluwa Bwabwalena oV gamagal o ni ab pavavaluna, inoke abwe yayaluwana yawalina ni gan. 7 Bahi atem ni yoyou no baaba kaiwena, toto ya ba, ‘Ebo nuwamiu nuku ulutuk Yehoba wana abaloguguiya, he Yehoba ni ab pavavaluna-agimiu.’ 8 Mana i towa i yu olak labi toto nuwana ni noek. OV Butuna ta hago, yaa nige ta aatena te ga i yu noem ge ga i totowa noek. He Yayaluwa Bwabwalena wana tuwalali i ola ya to gamagalau gegewel bolo i ab pavavaluna-agil eliyalil.”
9 Yaka Nikodimas i nel al Yeisu elana i ba, “Baaba toto u baunan ga ni masal ola?”
10 Yeisu i ba, “Owa Isileli wali topankite bwabwatana etega. He ga i ola ge oV no baaba ana sapu nige u aatena? 11 Ya ba tunahot eliyam, ?? bugul toto ha atena te ha baunan, ge toto ha kite te ha wasaan, yaa komiu oV wama baaba nige ku aabulilek-an. 12 Sauga ebo ya baaba bugul bolo hi masala panayawiya kaiweliya, yaka oV no baaba nige ku aabulilek-an. He ga abwe nuku abulilek ola ebo na baaba bugul bolo hi masala labulabumwa kaiweliya? 13 Nige gamagal etega i haha labulabumwa, iyai ya te Gamagal Natuna, iya i loem labulabumwa. 14 Mosese oV kopa i ahe oV mwata kakanununa i ginol ge i teli heyan suki elana uleya, he i ola ya te oV Gamagal Natuna abwe nihi teli heyan kolos elana, 15 inoke gamagalau gegewel bolo hi abulilek elana oV yawaliliya hot nihi ahe.”
16 He Yehoba oV panayawi i nunuwana-an nabiyan, yaka oV Natuna maisena hot i talamwan, inoke henala ebo ni abulilek-an nige ni yayaomal, oV yawalina hot ni ahe. 17 Yehoba oV Natuna i patuna i lau panayawiya, nige tage oV gamagalau panayawi ni pakotil, yaa ni pwamwalil. 18 Gamagal toto i abulilek elana nige ana kot i gagan, yaa toto nige i aabulilek, iya ana kot i mowasi ge oV ana lahi hi baunan haba, kaiwena nige i aabulilek Yehoba Natuna maisena alana elana. 19 He yatala puna i ola hiwe: mwananal iyaka i nem i tuk panayawi, yaa gamagalau nuwaliya i noek gogou elana, mwananal nige nuwaliya i oola, kaiwena wali pagan i nak. 20 Bolo ginol nanakina hi awaawaginol, oV mwananal hi pihigelgel-an ge nige hi nonok mwananala, kaiwena nige nuwaliya i oola oSV wali pagan nanakina mwananal ni pamasal. 21 Yaa bolo wali ginol i sapu ge i tunahot hi nok mwananala, kaiwena nuwaliya ni mwananal te toto hi ginol hi ginola Yehoba wana gasisi elana.
Diyon OV Yeisu I Awa Bwatabwata-an
22 Yaka sauga etega Yeisu alonau ge wana tohago hi na labi Yudiya, inoke alonau hi miminek ga o, ge oV gamagalau i papababitaisol. 23 Diyon Tobabitaiso al ge oV gamagalau i papababitaisol, iya iyoho Ainon awan Salim gegelinaa, kaiwena labi o elana wewel i bwata. Inoke gamagalau hi noknok elana ni pababitaisol. 24 He saugena o oV Diyon nigeya ga hi teteli dela.
25 Diyon wana tohago enuna avaliya Yudiya etega hi peawabalgigil highig paganina kaiwena, oV hauna toto nihi toulil ge bosowailiya nihi sapu Yehoba matanaa. 26 Yaka tohago o hi nok hi na Diyon elana hi ba, “Topankite, oV {tau toto valila alom wewel Yolidani labena leunati ge wasana} u wasaan, he iya iyoho sauga e oV gamagalau i papababitaisol, ge gamagalau gegewel to hi noknok elana o.”
27 OV Analiya i lahe i ba, “Nige bosowaina bugul etega ni gan gamagal etega elana iyai te ebo Yehoba ni talamwan elana. 28 He komiu totomiu valila ku hago ya te ya ba, ‘Nau nige Mesaiya i oola, yaa Yehoba i patunau houwan Mesaiya awonaa.’ 29 Toalolon melutauina iya te oV toalolon meluyovana i aahe, yaa toalolon melutauina wana heliyam i matamatan toalolon melutauina alona ge toalolon meluyovana nihi vin, inoke iya iyoho i lalaegan. Inoke sauga oV toalolon melutauina anana i hago, yaka i yaliyaya nabi. He nau no yaliyaya i ola to, ge no yaliyaya iyaka i olaolaek. 30 Iya alana ni bwatabwata ya, ge nau alau ni lolowa ya.”
Tau toto I Neem Labulabumwa OV Yehoba Anana I Baubaunan
31 Tau toto i neem natiya, iya oV gamagalau gegewela i bwata lakela. Tau toto i neem panayawiya, iya panayawi gamagalina ge i baaba bugul bolo hi masamasal panayawiya kaiweliya. Yaa tau toto i neem labulabumwa, iya oV gamagalau gegewela i bwata lakela. 32 Iya oV {bugul bolo i kitel ge i hagoem labulabumwa wasana} i wasaan, yaa oSV wana baaba nige gamagal etega i aabulilek-an. 33 Yaa henala ebo oV wana baaba ni abulilek-an, he iya iyaka i patunahot te Yehoba iya tobaaba tunahot. 34 Toto Yehoba i patuna iya oV Yehoba anana i baubaunan, kaiwena Yehoba oV Yayaluwana i pek elana i kalaopopwi. 35 Tamana oV Natuna i nunuwana-an ge oV bugul gegewena i teli nimanaa. 36 Henala ebo oV Yehoba Natuna ni abulilek-an, he iya oV yawalina hot iyaka i pwawa, yaa henala ebo oV Yehoba Natuna ni towani, oV yawal o nige ni pwapwawa, yaa Yehoba wana huga i minaa elana.

- DIYON
- ←
- 3
- →

© 1947, 1997, 2011 The Bible Society of Papua New Guinea