- MATAIYO
- ←
- 28
- →

28
Yeisu I Lutem Yaomala
(Mak 16:1-10; Luke 24:1-12; Diyon 20:1-10)
1 Lan Sabwata i mowasi, yaka wik ana lan houwan elana mweluluga kekeisi hot, Meli Magidala yovana alona ge valihina hi na hi kenan salaiya.
2 Mwaniknik bwabwatana i masal. Yehoba wana anelose etega i loem labulabumwa i na salaiya, oV pat i pakul yoho ge i misiyowa pwatanaa. 3 Maninina i namanamal i ola pinamal ge ana kaliko i yanayana i ola apwapwali. 4 Tolohaveyan bolo salai hi matamatahikan hi lovakun nabi ge hi ginu, inoke hi sogu bilibiliya, nige hi lamwalamwaniu, hi ola toaliga.
5 Anelose i baek yowau elal i ba, “Bahi lovakun! Ya atena oV {Yeisu toto hi lokolosan} ku loyaan. 6 He nige i gagan te, iyaka i lut, i ola wana baaba. Ku nem oV abana ku kite, toto i kenukenuwa. 7 Yaka etimwawa ku nok ku na wana tohago oV wali wasa nuku pek nuku ba, ‘Iyaka i lutem yaomala ge ni houwa awomiwa ni na Galili. Abwe nuku kiteya to.’ He oV wami wasa iyaka ya pewa te.”
8 Inoke yowau etimwawa oV salai hi tataluwai, hi lovakun, yaa oSV yaliyaya ateliya i kalaopopwi, inoke hi patalelu hi na oV wana tohago wali wasa nihi pek. 9 Hi nanawa kamwasaa yaka Yeisu i pwawal ge i ba, “Atewau komiu.” Hi nem hi loepwakoku, oV aena hi pihikan ge hi kululu elana. 10 Inoke Yeisu i baek elal i ba, “Bahi lovakun! Ku na oV taliwau wali wasa ku pek nihi na Galili, abwe nihi kiteyauek to.”
Salai ana Tomatahikan wali Wasa Kakawi
11 Yowau hi nanawa kamwasaa, inoke tolohaveyan enuna bolo salai ana tomatahikan hi sikal hi na Yelusalema, ge oV {bugul gegewena toto i masal} hi wasaan topowon bwabwatal elal. 12 Inoke topowon bwabwatal avaliyau ge Yudiya wali tohouwa hi nogogo ge oV wali logugui etega hi ginol, inoke oV mani bwabwatana hi pek tolohaveyan elal. 13 Yaka hi baek elal hi ba, “Nuku ba gamagalau elal, ‘Ha kenu mati bulina te wana tohago hi nem oV tuwana hi ahe.’ 14 Ebo oSV wasa ya Pilato ni hago, ama abwe naha ba pasapu eliyana inoke nige oV nak etega nuku pwapwawa.” 15 Inoke tolohaveyan oV mani hi ahe ge hi ginol i ola topowon bwabwatal wali baaba elal. He gamagalau Yudiya oV wasa hi palelu ana siga lan ebe, tage Yeisu wana tohago hi na oV tuwana hi ahe.
Yeisu OV Tohago I Patunal OV Alana Nihi Wasaan
(Mak 16:14-18; Luke 24:36-49; Diyon 20:19-23; Tuwalali 1:6-8)
16 Tohago ali toto elulutega maisena hi na Galili, oya toto valila Yeisu i baunan eliyalil. 17 Sauga hi kite, hi kululu elana, yaa enuna hi nuwa lalabui. 18 Yeisu i pelinok eliyalil inoke i ba, “OSV Logugui ge gasisi gegewena labulabumwa ge panayawiya, iyaka Nam i pem elau. 19 He ku na gamagalau labi gegewena elal inoke nuku patohago-agil: nuku pababitaiso-agil Tamala alana elana, Natuna ge, Yayaluwa Bwabwalena ge, 20 i ola al oV {logugui gegewena toto ya baunan eliyamiu} nuku pankitel ge nihi toulil. Tunahot nau alomiu sauga gegewena ana siga panayawi ana abapwamowasiya.”

- MATAIYO
- ←
- 28
- →

© 1947, 1997, 2011 The Bible Society of Papua New Guinea