- TUWALALI
- ←
- 1
- →

Apostolowau wali
Tuwalali
Baaba Houwan
OSV Buki ya Luke i leleli. Houwan ga oV {buki toto “Yeisu Wasana Waiwaisana Luke wana Leleli”} i leli, yaka abwe oV ana etulan al i ginol buki ya. He oV buki labui i patunal gamagal maisena elana, alana Tiyopilo. Inoke buki ya gamwanaa i liwanan Yeisu wana sikal labulabumwa ge toekelesiya houhouwel wali tuwalali. I pamasal Yeisu ana tototoulil Yayaluwa Bwabwalena wana gasisi elana inoke oV Yeisu wasana hi wasaan i telipunaa Yelusalema, yaka abwe hi nok hi na Yudiya bwalibwaligena ge Sameliya ge panayawi labena gegewel elal, i ola awalehina 1 puna 8 ana baaba.
OV Gamagalau hi gewi liwaniliya ta pwawa buki ya elana. Yaa maisena liwanina i bwata heiya Pol. I telipunaa awalehina 13 elana, oV {Pol wana nopain eton ge wana nok Loma wasaliya} ta vasili. Sauga enuna Luke alona Pol hi nawanawa, yaka liwan enuna elal Luke i leleli i ba, “Ama” (16:10-17 ge 20:5—21:18 ge 27:1—28:16). Luke oV liwan i pwamowasiya Pol iyoho Loma i matamatan wana kot kaiwena.
Buki ya gamwanaa oV {Yayaluwa Bwabwalena wana gasisi ge wana nul toekelesiya houhouwel elal} ta kite. OV {Yeisu ana tototoulil wali pagan} ta kite ge oV {papaatena enuna bolo hi papaatena-an} ta vasili.

1
1 Ateu owa Tiyopilo. Buki toto ya leli houwan gamwanaa, oV {Yeisu wana tuwalali ge wana panpankiti gegewena} ya wasaan, ya telipunaa sauga toto wana tuwalali i telipuna 2 ana siga lan toto i ha labulabumwa. Mulaa abwe i ha labulabumwa, Yayaluwa Bwabwalena wana gasisi elana inoke oV ba pagasisi i pek gamagalau tobolo i hilel wana apostolowau elal. 3 Wana yaomal enaa, lan poti gamwanaa i masamasal wana tohago elal, inoke hi atena tunahot Yeisu iyaka i lut al. Hi kite inoke i liwaliwan elal Yehoba wana abalogugui kaiwena. 4 Sauga hi migogo, inoke oV logugui ya i baunanik elal i ba, “Bahi ga oV Yelusalema nuku eeguluwan, yaa nuku matamatan Nam wana bateli, toto iyaka ya baunan eliyamiu. 5 Diyon i pababitaisomiu wewel elana, yaa lan nige ni gegewi inoke Nam ni pababitaisomiu Yayaluwa Bwabwalena elana.”
Yeisu wana Sikal Labulabumwa
6 Sauga apostolowau hi migogo avaliya ge Yeisu inoke hi neli hi ba, “Babala, tab sauga ya ama Isileli oV wama abalogugui nu pem pasikal eliyama ge totoma naha logugui-agima?”
7 Inoke i baek elal i ba, “Nam totona i logugui, oV lan ge sauga totona i teli, inoke komiu nige bosowaimiu ana sauga nuku atena. 8 Yaa sauga ebo Yayaluwa Bwabwalena ni lau eliyamiu yaka oV gasisi nuku kalaopopwi, inoke komiu nuku tabwa no towasa Yelusalema, labi Yudiya bwalibwaligena ge Sameliya ge panayawi labena gegewel elal.” 9 OV Wana baaba o i pwamowasi, inoke mataliyaa Yeisu i ha labulabumwa, ge yaluyalu i kaus nige al hi kikite.
10 OV Mataliya hi lihikan labulabumwa toto Yeisu i nonoek, inoke sauga o elana aneloseyau labui ali kaliko yayanana hi talmilil labeliyaa 11 ge hi ba, “Gamagalau Galili, hauna kaiwena ku talmilil ge matamiu i haha labulabumwa? Yeisu toto i egona elamiu ge i ha labulabumwa, abwe ni sikalim al ni ola to ku kite i ha labulabumwa.”
OV Yudasa Lahena Hi Hile
12 Apostolowau hi sikalem Oya Olibe inoke hi na Yelusalema, hawawal o ana yapu i ola kilomita maisena ya.* Ta ba “kilomita maisena” o ebo ta ba “mael awalehina ge kekeisi al.” 13 Sauga hi vin Yelusalema, inoke hi na hi ha limi gamwana natiya toto hi miminaa. Bolo hi miminaa o, heliya Pita, Diyon, Yemesa ge Andulu, Pilipi ge Tomas, Batolomiu ge Mataiyo, Yemesa Alipiyos natuna, Saimon toto i neem boda Seloti elal, ge Yudasa Yemesa natuna. 14 Bolo ya gegewel hi boda pamaisena hi mimi awaawanun, avaliyau yowau ge Meli toto Yeisu hinana ge Yeisu talinau.
15 Lan bolo o elal, sauga etega Pita i milil toabulilek gamwaliyaa, ali gewi i ola wan handeled ge tuwenti. 16 Yaka i ba, “Taliwau ge nuwau, Buki Bwabwalena ana baaba iyaka i tabwa tunahot, toto Yayaluwa Bwabwalena i pamasal Deibid elana ge i lelelian Yudasa kaiwena. Iya te oV gamagalau i nulil yaka hi na oV Yeisu hi lib ge hi yowan. 17 Iya valila wama boda ana gamagal etegana ge Yeisu i hile aloma ha tuwalali toyawa.”
18 (He Yudasa wana tuwalali nanakina molana oV mani hi pek, yaka i ahe ge oV bilibili etega i pwamolaya, inoke eliyana i gaisoguwa i tal aliga, tinena i maleli ge elokena i tagil. 19 Yelusalema ana tomina gegewel oV wasa ya hi hago, inoke heliya analiya elana oVR bilibili o alana hi tun Akeldama, ana sapu heiya “Panasasaliya.”)
20 Pita i ba, “Toto Deibid i lelelian Yudasa kaiwena, iyaka i tabwa tunahot, kaiwena buki Same elana i leli i ba,
‘Wana limi ni ola galaluwan limena,
bahi gamagal etega ni hoholave.’
I ola al i leli i ba,
‘Gamagal getoga oV {abamina toto i minaa} ni milahe.’
21-22 Inoke oV gamagal etega ta hile ge oV Yudasa abana ni milahe, ni tabwa aloma etega yaka aloma oV {Yeisu wana lut al wasana ana patunahot} naha wasawasa-an. OV Gamagal o ta hileya gamagalau gamwaliyaa bolo alomeyau ya sauga bwalibwaligena, sauga toto Babala Yeisu aloma ha nawanawa, i telipunaa Diyon oV gamagalau i pababitaisoil ana siga lan toto Yeisu i egona eliyala ge i ha labulabumwa.”
23 Inoke oV bolau labui alaliya hi latahin: Yosepa, toto oV alana hi ba Basabas (i ola al hi ba Diyastas), ge Mataiyas. 24 Inoke hi awanun hi ba, “Babala, oV gamagalau gegewel wali nuwatu u atena. Inoke nu pankitema gamagalau labui ya oV henala toto iyaka u hile 25 ge oV Yudasa abana ni milahe ni tabwa apostolo, kaiwena Yudasa oV tuwalali toto ya i eguluwan, i aliga ge i nok i na Gehena.” 26 Yaka oV bolau labui alaliya hi leli pat labui elal ge oV pat maisena hi ahe tagilan. OV {Pat toto Mataiyas alana i miminaa te} hi ahe, inoke iya i tabwa apostolowau ali toto elulutega maisena avaliya etegana al.

- TUWALALI
- ←
- 1
- →

*1:12: Ta ba “kilomita maisena” o ebo ta ba “mael awalehina ge kekeisi al.”

© 1947, 1997, 2011 The Bible Society of Papua New Guinea